Мариновани агнешки котлети
### Ето, че остават броени часове до празника. Времето е с нас и слънцето напича толкова приятно. Жужат пчели, птиците пеят и прелитат пеперуди. Козунаците втасват, докато боядисваме яйца. Подготовката е в разгара си и ако все още не сте решили какво ще бъде основното - ето една мързелива идея, за която се изисква единствено време за мариноване.


### 


### **Необходими продукти:**
около 1 кг. агнешки котлети
1 ч.л. кимион
1 ч.л. фино настърган чесън
сокът на ½ лимон
сокът на ½ портокал
½ ч.л. лют, червен пипер
1 ч.л. сол
½ чаша кетчуп
1 ч.л. къри


### **Начин на приготвяне:**
В купа смесете всички съставки и разбъркайте добре. С помощта на четка намажете котлетите от двете страни и поставете в кутия с капак, а после в хладилник за 24 часа.
От тук на сетне изборът е ваш – можете да сготвите на барбекю, като трябва много да внимавате за температурата, т.е. да бъде по-ниска. Наблюдавайте, тъй като лесно изгарят, но пък стават убийствено вкусни. Втори вариант е на грил тиган и средно ниска температура. И трети вариант е във фурната, надлежно опаковани в хартия за печене и отново на умерено ниска температура. Който е вариант да изберете, котлетите стават убийствено вкусни!
Светли и спокойни празници!


### [Великден](https://culinarywithme.com/wp-content/uploads/2015/04/eggs.jpg)


### 


### 


### 

